Castlethorpe

Castlethorpe er en landsby og verdslig sogn i Buckinghamshire, England. Den ligger omkring 5 km nord for Stony Stratford og 7 km vest for Newport Pagnell, og administreres som en del av den enhetlige myndigheten Milton Keynes. Landsbyen ligger helt på grensen til Northamptonshire, som markeres av en liten bekk, eller liten elv, ved navn Tove. I henhold til folketellingen i 2011 bor det 1 047 innbyggere i landsbyen.

Stedsnavnet Castlethorpe er sammensatt av to ledd, Castle, som betyr «borg» eller «festning», og thorpe som er et norrønt ord fra Danmark som betyr «gård» eller «gårdsbruk». Det var antagelig en dansk bosetning i nærheten som ga navnet Thorpe, og med en senere bosetning av tjenere og arbeidere som vokste opp rundt festningen ga det navnet Castlethorpe til landsbyen. Thorpe eksisterte også på angelsaksisk som throp, og med omtrentlig samme betydning, «bosetning».

Festningen ble skadet i 1215 i en feide mellom William Mauduit, som eide slottet og angivelig gjorde opprør mot Johan uten land, og Foulkes de Brent som ble sendt av kongen for å stanse opprøret. Mauduit ble sendt vekk, og selv om han kom tilbake for å kreve festninge etter kong Johans død ble festningen revet kort tid senere.

Referanser

Eksterne lenker 

Castlethorpe in Milton Keynes 
Castlethorpe page at UK & Ireland Genealogy
Castlethorpe Village Historical Records & Photographs 

Landsbyer i Buckinghamshire
Milton Keynes